《次韵持上人题延庆寺清玉轩》
宋代·张良臣

水芳未动城南路，一一僧檐有竹看。
政尔尘埃能自表，故应悠久澹相安。
长杨晓猎干戈肃，古棘春朝万玉寒。
碧眼阿师来授记，化龙飞去抑何难。

作者简介：张良臣（约公元1174年前后在世）字武子，大梁人，避地家于鄞。生卒年均不详，约宋孝宗淳熙初前后在世。隆兴元年，（公元1163年）登进士第。官止监左藏库。笃学好古，室无长物，妻子不免饥寒。性嗜诗，但不强作，或终年无一句，故所作必绝人。学者称雪窗先生。良臣著有雪窗集十卷，《绝妙好词笺》传于世。